b'\n_START_ARTICLE_\nGeodromicus\n_START_SECTION_\nUtseende\n_START_PARAGRAPH_\nMiddelsstore (gjerne 5-7 millimeter), blanke kortvinger, m\xc3\xb8rke p\xc3\xa5 farge. Kroppen er noe langstrakt, og de er av de st\xc3\xb8rste artene i gruppen Omaliinae. De ligner mye p\xc3\xa5 slekten Lesteva men er noe st\xc3\xb8rre og litt slankere._NEWLINE_Antennene er lange og tynne, fasett\xc3\xb8ynene forholdsvis store og litt utst\xc3\xa5ende. Pronotum er noe bredere enn langt. Dekkvingene er grovt punkterte og blanke, blir tydelig bredere bakover og dekker omtrent halve bakkroppen. Beina er ganske lange og tynne.\n_START_SECTION_\nLevevis\n_START_PARAGRAPH_\nGeodromicus-artene lever p\xc3\xa5 fuktige steder, blant annet i fjellet. De kan blant annet finnes p\xc3\xa5 sandige elvebredder. De er aktive som voksne om h\xc3\xb8sten, og er rovdyr.'